**ไฮดรอกซีซีน**

**ความแรง <> มิลลิกรัม**

**ชนิด<เม็ด, เม็ดเคลือบฟิล์ม>**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า ไฮ-ดรอก-ซี-ซีน (hydroxyzine)

**1.2 ยานี้ใช้เพื่ออะไร**

* ใช้เพื่อบรรเทาอาการแพ้บริเวณผิวหนัง เช่น ผื่นคัน ลมพิษ ผื่นภูมิแพ้ผิวหนัง
* ใช้เพื่อรักษาอาการวิตกกังวลในผู้ใหญ่

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้
* กำลังตั้งท้อง วางแผนจะตั้งท้อง หรืออยู่ระหว่างให้นมลูก
* การส่งกระแสไฟฟ้าที่หัวใจผิดปกติ
* หัวใจเต้นผิดจังหวะหรือหัวใจเต้นช้า
* เป็นหรือมีประวัติเป็นโรคหลอดเลือดหัวใจ
* เป็นโรคเลือดที่ชื่อว่า โรคพอร์ไฟเรีย

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* ผู้สูงอายุ
* เป็นโรคตับ หรือ โรคไต หรือ ได้รับการฟอกไต
* เป็นต้อหิน ความดันในลูกตาสูง
* เป็นโรคกล้ามเนื้ออ่อนแรง
* เป็นโรคความดันเลือดสูง
* เป็นโรคลมชัก
* เป็นโรคต่อมลูกหมากโต มีภาวะปัสสาวะขัด
* มีภาวะสมองเสื่อม
* มีภาวะต่อมไทรอยด์ทำงานเกิน ไทรอยด์เป็นพิษ
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะเหล่านี้อยู่   
โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิด และความรุนแรงของโรค
* กินยานี้ก่อนหรือหลังอาหารก็ได้

**3.2 หากลืมกินยาควรทำอย่างไร**

* หากยังมีอาการอยู่ ให้กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า
* หากไม่มีอาการแล้ว สามารถหยุดยาได้เลย

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที

**4. ข้อควรปฏิบัติระหว่างใช้ยานี้**

* ไม่ควรใช้ยานี้ติดต่อกันเป็นระยะเวลานาน ยกเว้นในกรณีที่แพทย์แนะนำ
* ไม่ควรรับประทานร่วมกับสุรา หรือสิ่งที่มีแอลกอฮอล์เป็นส่วนประกอบ
* ระมัดระวังการขับขี่ยานยนต์ หรือทำงานเกี่ยวกับเครื่องจักรกล หรือทำงานที่เสี่ยงต่อการพลัดตกจากที่สูง เพราะยานี้อาจทำให้เกิดอาการง่วงซึมได้

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังลอก หรือมีจ้ำตามผิวหนัง
* ลมชัก หรือ ตัวสั่นผิดปกติ
* หัวใจเต้นผิดจังหวะ ใจสั่น ร่วมกับเจ็บเค้นหน้าอก แน่นหน้าอก หายใจลำบาก วูบหมดสติ
* ตัวเหลือง ตาเหลือง ปัสสาวะสีเข้มผิดปกติ
* ปัสสาวะขัด ปัสสาวะออกน้อยลง ปัสสาวะปนเลือด

**“ให้หยุดยาแล้วไปพบแพทย์ทันที”**

* 1. **อาการที่ไม่จำเป็นต้องหยุดยา   
     แต่ถ้ามีอาการรุนแรง ให้ไปพบแพทย์**
* ง่วงซึม เหนื่อยเพลีย ไม่มีแรง
* เวียนหัว ปวดหัว ตาพร่า สับสน
* ปากแห้ง คอแห้ง
* อาหารไม่ย่อย คลื่นไส้ อาเจียน ท้องเสีย ท้องผูก

**“ไม่จำเป็นต้องหยุดยา   
แต่ถ้ามีอาการรุนแรง ให้ไปพบแพทย์”**

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ ไฮดรอกซีซีนไฮโดรคลอไรด์
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด 19 มีนาคม 2568

**ศึกษาข้อมูลยาเพิ่มเติมทางเว็บไซต์ของ อย.**

URL หรือ QR code ที่เชื่อมมายังเว็บไซต์ของ อย.

<ปรับตามทะเบียนยา>